แนวโน้ม SET เช้าแกว่งลง หวนกังวลเศรษฐกิจ หลังโควิดระบาด “จีน” รอบใหม่
นักวิเคราะห์ฯคาดตลาดหุ้นไทยวันนี้แกว่งลงตามทิศทางตลาดหุ้นต่างประเทศ นักลงทุนเริ่มกลับมากังวลเศรษฐกิจชะลอตัวและกังวลโควิด-19 ในจีนกลับมาอีกครั้ง พร้อมให้แนวต้าน 1,630-1,635 จุด แนวรับ 1,610-1,615 จุด
นักวิเคราะห์ฯคาดตลาดหุ้นไทยวันนี้แกว่งลงตามทิศทางตลาดหุ้นต่างประเทศ นักลงทุนเริ่มกลับมากังวลเศรษฐกิจชะลอตัวและกังวลโควิด-19 ในจีนกลับมาอีกครั้ง พร้อมให้แนวต้าน 1,630-1,635 จุด แนวรับ 1,610-1,615 จุด
17 พ.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งตัวลงตามทิศทางตลาดหุ้นเอเชียและตลาดหุ้นสหรัฐฯและยุโรปปรับตัวลดลง แม้ว่าตัวเลขยอดค้าปลีกสหรัฐฯจะออกมาค่อนข้างดี แต่ยังมีความกังวลเกี่ยวกับการชะลอตัวของเศรษฐกิจในระยะต่อไป
ขณะเดียวกันยังมีความกังวลในเรื่องของการแพร่ระบาดโควิด-19 ในจีนกลับมาอีกครั้ง ซึ่งจะส่งผลต่อภาพรวมเศรษฐกิจโลก และมีผลต่อราคาน้ำมันที่ปรับตัวลงมาต่อเนื่อง ซึ่งอาจจะเป็นปัจจัยกดดันหุ้นกลุ่มพลังงานเข้ามากดดันดัชนีในวันนี้ได้บ้าง ส่วนประเด็นมิสไซล์ที่ตกในโปแลนด์ มีความคลายกังวลลงบ้าง หลังนาโตออกมายอมรับว่าเป็นระบบป้องกันของยูเครน โดยให้แนวต้าน 1,630-1,635 จุด แนวรับ 1,610-1,615 จุด